Eskom raadop met vandalisme in Oos-KaapArgieffoto van ‘n gevandaliseerde substasie bloot ter illustrasie. (Foto: Eskom) Die toenemende voorkoms van vandalisme en skade aan infrastruktuur in die Oos-Kaap het Eskom diep bekommerd. Dít nadat ŉ substasie in Gqeberha (Port Elizabeth) so onlangs soos Maandag om onverklaarbare redes met verskeie petrolbomme bestook is. Talle kragpale regoor die Oos-Kaap is die afgelope ruk afgesny terwyl transformators gereeld voete kry. Intussen moet gemeenskappe vir dae aaneen sonder elektrisiteit klaarkom en amptenare van Eskom spartel om die gevandaliseerde of gesteelde infrastruktuur te vervang. Eskom sê sy Mqanduli-kliëntenetwerksentrum moes sedert Desember al talle pale en kabels herstel of vervang wat noodsaaklik is vir klinieke, skole, die polisie en die plaaslike wateraanlegte om bedrywighede voort te sit. “Die gereeldheid van hierdie voorvalle bring wesenlike uitdagings en uitgawes mee wat beteken dat dit langer neem om hierdie gevandaliseerde of gesteelde infrastruktuur te herstel of vervang. “Dit is baie duur vir ons as ŉ besigheid en dit is beslis nie volhoubaar nie,” raas Eskom nou. Die publiek word opnuut gemaan om die polisie óf Eskom te kontak indien hulle oor enige inligting oor voorvalle van vandalisme beskik. “Dit sal die kriminele ondersoeke aanhelp en verseker dat oortreders tot verantwoording geroep word,” sê Eskom. Vandalism takes your power away!Join the fight against electricity theft and vandalism. STOP the criminals from breaking Eskom property and take back your power! REPORT vandalism to Eskom: 0800 112 722 or to the SAPS: 10111#takeyourpowerback pic.twitter.com/QdfoeyfoTv — Eskom Hld SOC Ltd (@Eskom_SA) March 10, 2023